# &kedit; kézikönyv

Thad
McGinnis

    ctmcginnis@compuserve.com

Lauri
Watts

    vampyr@atconnex.net

Ellenőrzés
Árpád
Bíró

    biro_arpad@hotmail.com

Fordítás
2000-12-14
1.03.00
&FDLNotice;

Jelen kézikönyv a &kedit; program 1.3-as verzióját ismerteti. A &kedit; egy egyszerű szövegszerkesztő a KDE-hez.

KDE
KEdit
szövegszerkesztő
2000
Thad McGinnis

## Bevezetés

A &kedit; a KDE alapértelmezett szövegszerkesztője. Ez egy kisméretű szerkesztő, amely használható például a Konqueror-ral a szöveges illetve konfigurációs fájlok böngészésére. Kisméretű szöveges dokumentumok készítésére szintén jól használható a &kedit;. Nem programozói szövegszerkesztőnek készült, és főleg nem arra, hogy helyettesítse a komolyabb szerkesztőket, mint például a KWrite, az XEmacs vagy az Emacs. A &kedit; funkcionalitása szándékosan meg fog maradni viszonylag korlátozottnak, hogy biztosítva legyen a program gyors indíthatósága.

## Alapok

A &kedit; nagyon egyszerűen használható. Ha Ön valaha is használt már szövegszerkesztőt, akkor biztosan nem lesznek problémái a programmal.

### Húzd-és-ejtsd

A &kedit; felhasználja a KDE "Húzd-és-ejtsd" funkcionalitását. Ez azt jelenti, hogy a &kedit;-be húzással át lehet vinni fájlokat a Munkaasztalról, a Konqueror-ból vagy egy Konqueror-ablakban megnyitott távoli FTP-helyről.

### Parancssori opciók

Bár a &kedit; valószínűleg leggyakrabban a KDE programmenüből vagy egy munkaasztali ikon segítségével van elindítva, egy terminálablak parancssorából is elindítható. Ez utóbbi esetben használható néhány hasznos opció.

#### Fájl megadása

Egy bizonyos fájl útvonalának és nevének megadása esetén a &kedit; indításkor megnyitja (illetve létrehozza) az adott fájlt. Ez a következőképpen néz ki:

     % kedit /home/myhome/docs/myfile.txt

#### Interneten levő fájl megadása

A fenti módszerrel az Interneten levő fájlok megnyitása is lehetséges (ha a felhasználónak aktív kapcsolata van az adott időpontban). Erre egy példa:

     % kedit ftp://ftp.kde.org/pub/kde/Welcome.msg

#### Egyéb parancssori opciók

A következő parancssori opciók információt adnak a programmal kapcsolatban:

`kedit `--help``

  A legalapvetőbb parancssori opciók listázása.

`kedit `--help-qt``

  A &kedit; és a Qt közti kapcsolatot szabályzó opciók listázása.

`kedit `--help-kde``

  A &kedit; és a KDE közti kapcsolatot szabályzó opciók listázása.

`kedit `--help-all``

  Az összes parancssori opció listázása.

`kedit `--author``

  A &kedit; szerzőinek listázása.

`kedit `--version``

  Verzió-információ a Qt-vel, a KDE-vel és a &kedit;-tel kapcsolatban. A `kedit `-V`` paranccsal is elérhető ugyanez.

### Billentyűparancsok

A billentyűparancsok (gyorsbillentyűk) nagy része átkonfigurálható a Beállítások menü segítségével. Alapértelmezés szerint a &kedit;-ben a következő billentyűparancsok használhatók:

Billentyűparancs | Funkció
--- | ---
Insert | Váltás a "beszúrás" illetve "felülírás" üzemmódok közt.
Balra | A kurzor mozgatása egy karakterrel balra.
Jobbra | A kurzor mozgatása egy karakterrel jobbra.
Fel | A kurzor mozgatása egy sorral felfelé.
Le | A kurzor mozgatása egy sorral lefelé.
Page Up | A kurzor mozgatása egy lappal felfelé.
Page Down | A kurzor mozgatása egy lappal lefelé.
Backspace | A kurzortól balra levő karakter törlése.
Home | A kurzor mozgatása a sor elejére.
End | A kurzor mozgatása a sor végére.
Delete | A kurzortól jobbra levő karakter törlése.
Shift Balra | A kurzortól balra levő karakter kijelölése.
Shift Jobbra | A kurzortól jobbra levő karakter kijelölése.
Ctrl A | A teljes dokumentum kijelölése.
Ctrl B | A kurzor mozgatása egy karakterrel balra.
Ctrl C | A kijelölt szöveg másolása a vágólapra.
Ctrl D | A kurzortól jobbra levő karakter törlése.
Ctrl E | A kurzor mozgatása a sor végére.
Ctrl F | Keresés.
Ctrl H | A kurzortól balra levő karakter törlése.
Ctrl K | Törlés a sor végéig a törölt karaktereknek a kill-pufferbe való helyezésével.
Ctrl N | Új dokumentum létrehozása.
Ctrl P | Nyomtatás.
Ctrl V | A vágólapon levő szöveg beillesztése a szerkesztett szövegbe az aktuális szövegkurzor-pozíciótól kezdődően.
Ctrl X | A kijelölt szöveg kivágása és vágólapra történő másolása.
Ctrl Y | A kill-puffer tartalmának beillesztése az aktuális kurzorpozícióhoz.

## A menüpontok

### A Fájl menü

Ctrl N Fájl Új

  Új dokumentumot kezd a szerkesztő egy új példányában.

Ctrl O Fájl Megnyitás

  Ez a parancs egy fájlt nyit meg. A fájl egy párbeszédablakban választható ki; a kiválasztáskor lehetőség van a fájlrendszerben való navigálásra.

  Ez a párbeszédablak egyfajta kisméretű fájlkezelőként funkcionál. Az ablak középső részén egy fájllista található; egy abban szereplő könyvtárba a megfelelő könyvtárnévre való kattintással lehet belépni, ami után azon könyvtár tartalma jelenik meg a fájllistában. A fájllista alatt levő "Elérési út" mezőben adható meg közvetlenül a fájl helye illetve neve. A mező jobb oldalán levő nyíllal előhozható a legutóbb megadott helyek listája.

  Ez alatt egy szűrő található, amelybe szintén lehet közvetlenül is írni, továbbá lehet a (legutóbb használt szűrőket tartalmazó) legördülő listából is választani. A fájllistában csak azok a fájlok jelennek meg, amelyek megfelelnek az ezen mezőben megadott szűrőfeltételnek. Ha például a szűrő "`*.txt`", akkor csak a ".txt"-re végződő nevű fájlok szerepelnek a fájllistában.

  A párbeszédablak felső részén levő eszköztárban található egy balra mutató és egy jobbra mutató nyíl, amelyek lehetővé teszik a korábban kiválasztott könyvtárak közti előre-hátra való lépkedést. A felfelé mutató nyíllal pedig a könyvtárfában lehet felfelé mozogni. A házat ábrázoló nyomógombbal a felhasználó saját könyvtárába lehet lépni, a két egymás felé ívelő nyilat ábrázoló gombbal pedig az aktuális fájllista frissíthető. Az e mellett található zászlóval könyvjelzőt lehet létrehozni az aktuális könyvtárra, illetve egy korábban létrehozott könyvjelzőre lehet ugrani. Az eszköztáron található utolsó nyomógombbal pedig új könyvtár hozható létre. Az eszköztárban található még egy legördülő lista, amelyben a gyakran látogatott könyvtárak szerepelnek.

Fájl Legutóbbi megnyitása

  A legutóbb elmentett dokumentumokat lehet elérni ezzel a funkcióval. A menüpontra kattintva előjön egy lista a legutóbbi dokumentum-elmentésekhez használt fájlnevekkel. Egy fájlnévre kattintva a &kedit; megnyitja az adott fájlt - feltéve, hogy a fájl még létezik ugyanazon a helyen.

Ctrl S Fájl Mentés

  Aktuális dokumentum elmentése. Ha már volt mentve a dokumentum, akkor kérdezés nélkül felülíródik a korábbi fájl.

  A szerkesztő beállítható úgy, hogy mentéskor készítsen biztonsági másolatot.

  Ha egy újonnan létrehozott dokumentum első mentéséről van szó, akkor a "Mentés másként" párbeszédablak fog megjelenni (erről bővebb információ lentebb).

Fájl Mentés másként

  Dokumentum elmentése új fájlnévvel. A fájlnév megadása az előzőekben (a Megnyitás-nál) ismertetett párbeszédablakban történik.

Ctrl W Fájl Bezárás

  Bezárja a szerkesztőablakot. Ha több &kedit;-példány fut, akkor a többi példány nem lesz lezárva.

Ctrl P Fájl Nyomtatás

  Megjelenít egy egyszerű párbeszédablakot, amelynek segítségével megadható, hogy mit, hová és hogyan kell nyomtatni, majd elvégezhető a nyomtatás. A felhasználó választhat a szabványos `lpr` parancs és egy saját megadású parancs közt, továbbá megadhatja, hogy a teljes dokumentum kerüljön kinyomtatásra vagy annak egy része.

Fájl Elküldés levélben

  A jelenlegi dokumentum elküldése e-mail formájában. Egy küldési párbeszédablakot hoz fel, ahol a felhasználó megadhatja az üzenet címzettjét és az üzenet tárgyát.

  Javasolt a levélküldési parancs ellenőrzése, szükség esetén pedig módosítása (A(z) KEdit beállítása menüpont a Beállítások menüben).

Ctrl Q Fájl Kilépés

  Bezárja a szerkesztőt.

### A Szerkesztés menü

Ctrl Z Szerkesztés Visszavonás

  A legutóbbi felhasználói tevékenység illetve művelet visszavonása.

Ctrl Shift Z Szerkesztés Újra végrehajtás

  Visszavonja a legutóbbi, a Visszavonás funkció által végzett módosítást, ha létezik olyan.

Ctrl X Szerkesztés Kivágás

  Törli az aktuális kijelölést és a vágólapra helyezi azt. A vágólap egy, a KDE által biztosított funkció, amely a felhasználó számára "láthatatlanul" működve lehetőséget kínál az alkalmazások közti adatátvitelre.

Ctrl C Szerkesztés Másolás

  A kijelölt szöveg másolása a vágólapra, lehetővé téve ezáltal annak a szövegnek más helyekre való beillesztését. A vágólap egy, a KDE által biztosított funkció, amely a felhasználó számára "láthatatlanul" működve lehetőséget kínál az alkalmazások közti adatátvitelre.

Ctrl V Szerkesztés Beillesztés

  Beilleszti a vágólap tartalmát az aktuális kurzorpozícióhoz. A vágólap egy, a KDE által biztosított funkció, amely a felhasználó számára "láthatatlanul" működve lehetőséget kínál az alkalmazások közti adatátvitelre.

Szerkesztés Minden kijelölése

  Az egész dokumentum kijelölése. Hasznos lehet például a teljes dokumentumnak egy másik alkalmazásba való másolására.

Ctrl F Szerkesztés Keresés

  Megnyit egy keresési párbeszédablakot, amelynek használatával keresési művelet végezhető. A párbeszédablakban a keresési minta a Keresés mezőben adható meg. Két további opció található a párbeszédablakban; ezek a keresést hivatottak hatékonyabbá tenni. A Nagybetűérzékeny opció bejelölése esetén csak az fog találatnak minősülni, ahol a dokumentumban levő karakterek pontosan megegyeznek (kis- és nagybetűket tekintve is) a keresési mintában levőkkel. A Keresés visszafelé opció pedig "felfelé" történő keresést ír elő.

F3 Szerkesztés Következő keresése

  Megismétli a legutóbbi keresési műveletet (ha volt olyan) anélkül, hogy a keresési párbeszédablakot megnyitná.

Ctrl R Szerkesztés Csere

  A "Csere" párbeszédablak megnyitása. A párbeszédablak hasonló a fentebb említett keresési párbeszédablakhoz, de tartalmaz még egy Cserélje erre mezőt is. Ebben a párbeszédablakban megadható a keresendő szöveg és azon szöveg, amire azt cserélni kell. Két plusz nyomógombot is tartalmaz a párbeszédablak. A Csere gomb lehetővé teszi a szövegek egyenként történő cserélését; ez akkor hasznos, ha nem cserélendő le az összes előfordulás. A Cserélje mindet nyomógomb óvatosan használandó, mivel azonnal lecseréli a keresett szöveg összes előfordulását.

Szerkesztés Fájl beszúrása

  Megnyitja a Fájl Megnyitás párbeszédablakot, amellyel a felhasználó belehelyezhet egy teljes fájlt az aktuális dokumentumba. A fájl tartalma a szövegkurzor helyétől kezdődően lesz beszúrva.

Szerkesztés A dátum beszúrása

  Beilleszti az aktuális dátumot a szövegkurzor pozíciójától kezdődően.

Szerkesztés A szóközök normalizálása

  Eltávolítja a kijelölésből (ha olyan nincs, akkor a teljes dokumentumból) a plusz szóközöket és bizonyos "carriage return" karaktereket (bekezdés végét jelző karakter, amely az Enter billentyű lenyomásával helyezhető a szövegbe). Ahol egymás mellett 2 vagy több szóköz fordul elő, ott ezekből 1 szóköz lesz, a szomszédos bekezdések összevonásra kerülnek, a többszörös üres sorokból pedig 1 üres sor lesz.

### Az Ugrás menü

Ugrás Ugrás egy sorra

  Megnyitja az "Ugrás egy sorra" párbeszédablakot, amelynek segítségével a kurzor a dokumentum egy bizonyos sorszámú sorára pozícionálható. A sorszám megadható közvetlenül a szövegmezőben vagy a szövegmező mellett levő nyilak használatával. A felfelé mutató nyíl növeli a sorszámot, a lefelé mutató pedig csökkenti.

### Az Eszközök menü

Eszközök Helyesírás

  Elindítja a helyesírás-ellenőrző programot, amely a helyesírási hibák kiszűrésére szolgál. A menüpontra rákattintva elindul az ellenőrző, és megjelenik egy párbeszédablak, amellyel az ellenőrzés folyamata irányítható. A párbeszédablakban 3 szövegmező található egymás alatt, a felirataik tőlük balra láthatók. Fentről kezdve ezek a következők:

  Hibásan írt szó

    Amikor a helyesírás-ellenőrző olyan szót talál, amely nincsen benne a szótárában, akkor itt jeleníti meg az illető szót. A szótár egy olyan fájl, amely helyesen írt szavakat tartalmaz; ehhez hasonlítja az ellenőrző a dokumentumban levő szavakat.

  Csere

    Ha az ellenőrző szótárában van a vizsgált szóhoz hasonló szó, akkor az első ilyen lesz itt megjelenítve. A felhasználó elfogadhatja a javaslatot, begépelheti a saját javítását, vagy választhat egy másik javaslatot a következő szövegmezőből.

  Javaslatok

    Ebben a szövegmezőben az ellenőrző több lehetséges szót adhat meg, amelyekkel a vizsgált szó helyettesíthető. A javaslatok valamelyikére kattintva az adott szó a fentebb levő Csere mezőbe kerül.

  A párbeszédablakban 8 nyomógomb található; ezek használatával irányítható az ellenőrzési folyamat. Ezek a következők:

  Csere

    A gomb használatával a dokumentum vizsgált szava helyettesíthető a Csere mezőben szereplő szóval.

  Cserélje mindet

    Ennek hatására a Hibásan írt szó összes, a dokumentumban előforduló példánya helyettesítve lesz a megadott szóval, nem csak a jelenlegi példány.

  Kihagyás

    A gomb lenyomása esetén az ellenőrző továbblép anélkül, hogy bármiféle változtatást végezne.

  Mindegyik kihagyása

    Ennek hatására az ellenőrző semmit sem fog tenni a jelenlegi Hibásan írt szóval, és át fogja ugrani ezen szó összes további előfordulását is.

    Ez csak az ellenőrző aktuális futására vonatkozik. Ha később ismét futtatva lesz az ellenőrző, akkor ismét meg fog állni az illető szón.

  Hozzáadás

    A gomb lenyomására a Hibásan írt szó mezőben szereplő szó bekerül az ellenőrző szótárába. Ez azt jelenti, hogy a jövőben helyesnek fogja jelezni az adott szót az ellenőrző.

  Segítség

    Elindítja a KDE segítségrendszert, megjelenítve a &kedit; dokumentációját (jelen dokumentum).

  Állj

    Leállítja a helyesírás-ellenőrzési folyamatot.

  Mégsem

    Leállítja a helyesírás-ellenőrzési folyamatot.

  A párbeszédablak alján látható egy vízszintes sáv, amely a helyesírás-ellenőrzési folyamat előrehaladását jelzi. Ahogy az ellenőrzés halad, a sávon ez kijelzésre kerül balról jobbra haladva, ezáltal grafikusan jelezve, hogy hol tart az ellenőrzés.

  A helyesírás-ellenőrzési folyamat előrehaladását az ellenőrzés közben a szerkesztő állapotsora is jelzi numerikus formában. Az állapotsor egy vízszintes sáv, amely a szerkesztőablak alján látható, a szövegterületen kívül.

### A Beállítások menü

Beállítások Az eszköztár megjelenítése

  Amikor ez az opció be van jelölve, a program egy mozgatható eszköztárat jelenít meg, amely nyomógombokat tartalmaz a gyakran használatos tevékenységekhez. Az eszköztár általában a szerkesztő ablakának felső részén található, a menü alatt. Amikor az opció nincs bejelölve, akkor ez az eszköztár nem látható. Az eszköztár elrejtése illetve megjelenítése a fogantyújára való kattintással is lehetséges; a mozgatása pedig a fogantyúra való kattintás után (az egérgombot lenyomva tartva) az egérrel végezhető.

Beállítások Az állapotsor megjelenítése

  Amikor ez az opció be van jelölve, akkor a program információkat jelenít meg az aktuális dokumentum állapotával kapcsolatosan a szerkesztő ablakának alján. Amikor nincs bejelölve, akkor nincsen ilyen információs sor.

Beállítások A beállítások mentése

  Elmenti a jelenlegi szerkesztőbeállításokat, így azok a jövőbeli dokumentumokra is érvényesek lesznek.

Beállítások A billentyűparancsok beállítása

  Megnyit egy párbeszédablakot, ahol módosíthatók a billentyűparancsok. Az elérhető parancsok egy, a párbeszédablak felső részén levő mezőben láthatók. Lentebb 3 rádiógomb található. A felhasználó a következő lehetőségek közül választhat: "nincs", "alapértelmezett" és "egyéni".

  (Megjegyzés: egy rádiógomb-csoportban csak egy érték választható ki, hasonlóan ahhoz, ahogyan egy autórádió gombjaival egyszerre csak egy rádióadó választható ki. Továbbá az "alapértelmezett" opció csak abban az esetben választható ki, ha az adott parancshoz létezik alapértelmezett billentyűparancs.)

  "Egyéni" billentyűparancs esetén a párbeszédablak alján levő 3 választógomb és 1 nyomógomb aktiválódik. A felhasználó ezután a választógombok és a billentyűválasztó nyomógomb segítségével kijelölhet egy billentyűkombinációt a kérdéses parancshoz. Például, ha "A KDE névjegye" parancs van kiválasztva a parancsokat megjelenítő mezőben, a felhasználó pedig bejelöli a "Ctrl" és az "Alt" opciókat, majd rákattint a billentyűválasztó nyomógombra, azután lenyomja a K billentyűt a billentyűzeten, akkor ezek után a KEdit használata közben ha bármikor lenyomja a K billentyűt a Ctrl és az Alt billentyűk nyomva tartása mellett, akkor meg fog jelenni "A KDE névjegye" ablak.

Beállítások Az eszköztárak beállítása

  Megnyit egy párbeszédablakot, ahol módosíthatók az eszköztár-tulajdonságok. A felhasználó kiválaszthatja, hogy mely nyomógombok jelenjenek meg az eszköztárban. A bal oldalon levő mezőben található az eszköztárra helyezhető parancsok listája, a jobb oldalon levő mezőben pedig a jelenleg az eszköztáron levő parancsok szerepelnek. A parancsok manipulálása a két említett mező közti 4 nyílgombbal végezhető. A jobbra mutató nyíllal egy, a bal oldali mezőben kiválasztott parancs áthelyezhető a jobb oldali mezőbe, ezzel az eszköztárra téve a megfelelő parancsot. A balra mutató nyíl ennek az ellenkezőjét végzi, eltávolítva a jobb oldalon kiválasztott parancsot az eszköztárról. A felfelé és a lefelé mutató nyíl a jobb oldalon kiválasztott parancs pozícióját változtatja, módosítva ezzel azon parancs eszköztárbeli helyét. Magukon az eszköztárakon további tulajdonságok állíthatók be, ezek a következők: a gombokkal együtt szöveg is legyen-e megjelenítve, és ha igen, akkor hol; gombméret (ikonméret); az eszköztár elhelyezkedése (fent, bal oldalon, jobb oldalon, lent, illetve "minimális"). A "minimális" opció hatására az eszköztár be lesz csukva. Becsukott állapotban az eszköztár fogantyújára való kattintással lehet újra kinyitni az adott eszköztárat, majd egy ismételt kattintással újra lezárható.

Beállítások A(z) KEdit beállítása

  Megnyit egy párbeszédablakot, ahol különféle beállítások változtathatók meg.

### A Segítség menü

F1 Segítség Tartalom

  Megjeleníti a &kedit; dokumentációs lapjait (jelen dokumentumot) a &kde; segítségrendszerrel.

Shift F1 Segítség Mi ez?

  Az egérkurzor formáját egy nyíl-kérdőjel kombinációvá alakítja. Ezután a &kedit;-en belül valamely elemre kattintva az adott elem funkcióját ismertető információ jelenik meg (ha van róla információ).

Segítség A(z) KEdit névjegye

  Verzió- és szerzőinformációt jelenít meg.

Segítség A KDE névjegye

  Megjeleníti a KDE verzióját és egyéb alapvető információkat.

## A Beállítás párbeszédablak

A menüből a Beállítások A(z) KEdit beállítása menüpontot választva megjelenik a "Beállítás" párbeszédablak, amely különféle beállítások megváltoztatására használható. A bal oldalon levő függőleges listából választható ki, hogy melyik kategóriába tartozó beállításokat kívánja módosítani a felhasználó. A párbeszédablak alján 5 nyomógomb található; ezekkel vezérelhető a beállítás folyamata. A Segítség nyomógombbal elindítható a segítségrendszer. Az Alapértékek gombbal az opciók az alapértelmezett értékekre állíthatók. Az OK gomb a jelenlegi beállításoknak a párbeszédablak lezárása mellett történő elfogadására használható. Az Alkalmazás nyomógombbal a párbeszédablak lezárása nélkül lehet érvényesíteni az aktuális beállításokat. A Mégsem gombbal pedig megszakítható a beállítási folyamat. A kategóriák (Betűtípus, Szín, Helyesírás és Egyebek) az alábbiakban kerülnek részletezésre.

### Betűtípus

A beállítási párbeszédablak ezzel a kategóriával nyílik meg (sorrendben ez az első kategória). A felhasználó itt 4 értéket módosíthat, a módosítások hatását pedig a párbeszédablak alsó részében levő mintaszövegen láthatja. A beállítható értékek a következők:

Karakterkészlet

  Ez a legördülő lista a párbeszédablak jobb oldalának középső részén található. Ha a felhasználó gépén több karakterkészlet érhető el, akkor itt ki lehet választani, hogy ezek közül melyik legyen használva a szerkesztőbeli szöveghez.

Betűtípus

  Itt név alapján kiválasztható a kívánt betűtípus. Az egyes betűtípusok kinézete a párbeszédablak alján levő mintaszövegben tekinthető meg.

Betűstílus

  Ebben a - középső - listában lehet választani a 4 alapvető betűstílus közül: "normál", "dőlt", "félkövér" illetve "félkövér, dőlt". A kiválasztott stílus szerinti kinézet a párbeszédablak alján levő mintaszövegben tekinthető meg.

Méret

  Ebben a - jobb oldalon levő - listában lehet a betűméretet módosítani. Minél nagyobb szám van itt megadva, annál nagyobb lesz a betűméret. A párbeszédablak alsó részében levő mintaszövegen látható lesz a méretmódosítás eredménye.

### Szín

Ebben a kategóriában kettő színbeállítás található, ezek leírása lentebb olvasható. Az egyes színek a 2 széles gomb segítségével módosíthatók. A jelenlegi beállításnak megfelelő színek a gombokon láthatók. Egy gombra kattintva megjelenik egy színbeállító párbeszédablak, amellyel módosítható a megfelelő színbeállítás.

A színbeállító párbeszédablak könnyen használható grafikus módszert biztosít a színek kiválasztásához. Az ablak bal felső részében egy téglalap alakú területen egy színskála látható. Ettől jobbra egy függőleges oszlop található, amely a szín-intenzitás beállítására szolgál. A legsötétebb árnyalat az oszlop alsó részén, a legvilágosabb pedig a felső részén található. A felhasználó az említett két területre való kattintással választhat ki egy színt. A színskálára való kattintás kiválaszt egy bizonyos színkeveréket (a vörös, a zöld és a kék színből összeállított keveréket), a függőleges oszlop megfelelő részére való kattintás pedig kijelöli az intenzitási értéket. A különböző színtulajdonságok numerikus formában láthatók a színskála alatt levő szövegmezőkben. Amikor a felhasználó megváltoztatja a színt, akkor az itt szereplő számok annak megfelelően változnak. A megjelenített numerikus értékek az alapszínek (vörös, zöld és kék) arányát, az árnyalatot és a telítettséget adják meg. A kívánt szín megadható ezen értékek közvetlen módosításával is. Az ablak alsó részének közepén található egy négyzet alakú mező, amely a pillanatnyilag megadott színt jeleníti meg. Ettől jobbra egy HTML feliratú szövegmező található, amely megjeleníti az illető szín HTML-kódját. Ezen kódnak főként weblapok esetén van jelentősége.

A színbeállító párbeszédablak a fentieken kívül lehetőséget nyújt egy, a képernyő bármely részén látható szín kiválasztására. A "csepegtetőt" ábrázoló nyomógombra (amely a párbeszédablak jobb oldalán található) kattintva az egérkurzor kereszt formát vesz fel. Az ez után következő (a képernyőnek egy megfelelő színű pontján történő) kattintás hatására a kereszt által kijelölt szín kerül kiválasztásra.

Ezeken felül arra is lehetősége van a felhasználónak, hogy egy személyes palettára (Egyéni színek) tegyen bizonyos színeket. Erre a Hozzáadás az egyéni színekhez feliratú nyomógomb szolgál, amely a színmegjelenítő négyzet felett található. Ezzel az aktuális szín hozzáadható az egyéni palettához. Az egyéni paletta illetve bármilyen más elérhető paletta a párbeszédablak felső részének jobb oldalán (a paletta felett) található legördülő lista használatával jeleníthető meg. Az egyénileg definiált színek mellett a felhasználó számára hozzáférhető több, előre elkészített paletta.

Előtérszín

  Itt a felhasználó megadhatja a &kedit;-ben használandó szövegszínt.

Háttérszín

  Itt a felhasználó megadhatja a &kedit; általános háttérszínét.

### Helyesírás

A helyesírás-ellenőrző olyan program, amely a helyesírási hibákat hivatott kiszűrni. A beállítási párbeszédablak ezen része lehetővé teszi az ezzel kapcsolatos beállítások módosítását.

A szótárban nem szereplő szótő-toldalék párok létrehozása

  Az opció bejelölése lehetővé teszi a helyesírás-ellenőrző számára, hogy bizonyos, a szótárban nem szereplő szótő-toldalék illetve előtag-szótő kombinációkat helyesként regisztráljon.

Az egybeírt szavak helyesírási hibaként kezelése

  Ha az opció be van jelölve, akkor a helyesírás-ellenőrző nem tekinti helyesnek az olyan szavakat, amelyek több, helyesen írt szó összetételei (több szó egybeírva).

Szótár

  A telepítéstől függően több nyelvhez is elérhető lehet helyesírási szótár. Ez a legördülő lista lehetővé teszi a helyesírás-ellenőrző által használandó nyelv kiválasztását.

Kódolás

  A különböző kódrendszerek arra szolgálnak, hogy bizonyos kódokat hozzárendeljenek bizonyos karakterekhez illetve szimbólumokhoz. Ha a felhasználó tudja, hogy mely kódrendszert használja, akkor ez a legördülő lista lehetővé teszi annak a megadását. Ez ahhoz szükséges, hogy a helyesírás-ellenőrző helyesen lássa el a funkcióját.

Kliens

  Mivel a &kedit; nem tartalmaz saját helyesírás-ellenőrzőt, ezért külső programot kell erre a célra használni. A felhasználó itt adhatja meg, hogy melyik helyesírás-ellenőrzőt kívánja használni.

### Egyebek

Ez a kategória több különböző beállítást tartalmaz, amelyek részletes ismertetése az alábbiakban olvasható.

Sortördelés

  A sortördelés azt jelenti, hogy a szerkesztő automatikusan új sort kezd, a kurzort pedig ezen új sor elejére állítja. A párbeszédablak felső részén levő legördülő lista a következő 3 sortördelési lehetőséget biztosítja:

  a sortördelés kikapcsolása

    Ezt kiválasztva a szerkesztő semmiféle tördelést nem fog végezni. Ekkor a felhasználónak kell új sorokat kezdeni (az Enter billentyűvel).

  a szerkesztő méretétől függ

    Ennek hatására a szerkesztő automatikusan az aktuális szélességhez állítja a sorok hosszát. Más szavakkal: minél szélesebb a szerkesztő ablaka, annál hosszabbak lesznek a sorok; illetve minél keskenyebb az ablak, annál rövidebbek lesznek azok.

  megadott oszlopnál

    Ezt kiválasztva aktívvá válik az alatta levő, A tördelés oszlopszáma feliratú szövegmező. Az utóbbiban a felhasználó megadhatja az egy sorra vonatkozó maximális karakterszámot.

    Minden karakter, beleértve a szóközöket is, egy oszlopnyi helyet foglal el.

Biztonsági másolat készítése mentéskor

  Ez az opció azt határozza meg, hogy a szerkesztő minden `mentés` előtt nevezze át a jelenlegi dokumentum legutóbb elmentett verzióját. A szerkesztő ezt úgy végzi el, hogy az eredeti (korábbi) fájl nevének végéhez hozzáfűz egy "hullámvonal" (~) karaktert. Ezáltal a felhasználónak lehetősége nyílik arra, hogy visszaállítson egy korábbi verziót, ha esetleg tévedésből "rámentett" arra valamit.

Levélküldési parancs

  Ebben a szövegmezőben az a parancs adható meg, amelyet a Fájl Elküldés levélben funkció fog használni az aktuális dokumentum elküldésére. A szerkesztő alapértelmezés szerint a parancssori mail programot használja levélküldésre. Ha a felhasználó ettől eltérő programot szeretne használni, akkor meg kell néznie az adott program dokumentációjában, hogy hogyan lehet azt a programot paranccsal meghívni levélküldés céljából.

## Készítők és licenc

&kedit; Copyright 2000, Bernd Johannes Wuebben wuebben@math.cornell.edu

Dokumentáció Copyright 2000, Thad McGinnis ctmcginnis@compuserve.com

A &kedit; kézikönyv jelen verziója a Bernd Johannes Wuebben wuebben@math.cornell.edu által készített eredeti verzión alapul.

&underFDL; &underGPL;

## Telepítés

A &kedit; a kdeutils csomag része. A KDE telepítésével és lefordításával kapcsolatban a következő címen szerezhető információ: www.kde.org.