# Floppy

A floppy KDE-protokoll segítségével könnyen kezelhetők a gépben található floppy-meghajtók.

A floppy &URL;-en belül az első alkönyvtár felel meg a meghajtó betűjelének. Ha például a `logo.png` nevű fájlt szeretné elérni az A jelű floppy-meghajtóban, akkor a szükséges &URL; a következő lesz: ``floppy:`/a/logo.png`

Ha a B meghajtót szeretné elérni, ezt írja be: ``floppy:/b``. `floppy:/` ugyanazt jelenti, mint a `floppy:/a`.

Vigyázat! A `floppy:/logo.png` parancs csak akkor érvényes, ha a gépben található egy `logo.png` nevű meghajtó!

A floppy protokoll használatához szükség van az mtools nevű csomagra. A protokoll ugyanazokat a paramétereket támogatja, mint az mtools parancssoros segédprogramjai. A floppy lemezeket nem kell külön csatlakoztatni (mountolni) - elég kiadni egy &kde; 3.x alkalmazásban a `floppy:/` parancsot ahhoz, hogy írni és olvasni lehessen a floppy lemezt.

Az mtools dokumentációjában az áll, hogy a ZIP és JAZ meghajtók is támogatottak, ha ilyennel rendelkezik, próbálja kiadni a `floppy:/z` ill. a `floppy:/j` parancsot a lemezek eléréséhez. Ezeket technikai okok miatt még nem sikerült kitesztelnünk.

A protokoll segítségével írni és olvasni lehet a floppy lemezeket, de a kettő közül egyszerre csak az egyik művelet végezhető. Egy munkafolyamaton belül írni és olvasni is lehet, de írási és olvasási művelet nem történhet egyszerre, csak egymás után.

A dokumentáció szerzője: Alexander Neundorf (neundorf@kde.org)